На основу члана 13.став 5, члан 32.став 1. тачка 20. и члана 66. став 3. Закона о локалној самоуправи („Службени гласник РС“,број 129/07 и 83/14-др.закон), члана 39.Статута општине Гаџин Хан („Службени лист Града Ниша“, број 63/08,31/11, 46/12, 36/13),

Скупштина општина Гаџин Хан на седници одржаној 14.јуна 2018.године ,донела је

О Д Л У К У

О ПРИСТУПАЊУ ОПШТИНЕ ГАЏИН ХАН У ЧЛАНСТВО

НАЦИОНАЛНЕ АЛИЈАНСЕ ЗА ЛОКАЛНИ ЕКОНОМСКИ РАЗВОЈ

(НАЛЕД)

Члан 1.

Овом Одлуком општина Гаџин Хан приступа у чланство Националне алијансе за локални економски развој са седиштем у Београду у даљем тексту: НАЛЕД),у циљу побољшања услова за локални економски развој и пословање, унапређење привредног амбијента и стварања добре инвестиционе климе у општини Гаџин Хан.

Члан 2.

Општина Гаџин Хан се доношењем ове Одлуке обавезује да ће поштовати Статут, принципе, Етичког кодекса и друге опште акте НАЛЕД-а, који су на снази даном доношења ове Одлуке.

Члан 3.

Ради реализације ове Одлуке , Скупштина општине ГаџинХан овлашћује председника општине да потпише споразум о учлањењу, као и друга потребна акта за приступање у чланство НАЛЕД-а.

Споразум о учлањењу је саставни део ове Одлуке.

Члан 4.

Средства за чланарину, према категорији чланства, и друге активности по основу чланства у НАЛЕД-у обезбеђују се у буџету општине Гаџин Хан.

Члан 5.

Одлуку о иступању из чланства НАЛЕД-а доноси Скупштина општине Гаџин Хан.

Члан 6.

Делегирање представника општине Гаџин Хан у органе НАЛЕД-а вршиће Општинско веће општине Гаџин Хан.

Члан 7.

Ова Одлука ступа на снагу осмог дана од дана објављивања у „Службеном листу града Ниша“.

Број :

У Гаџином Хану, дана 14.јуна 2018.године.

СКУПШТИНА ОПШТИНЕ ГАЏИН ХАН

ПРЕДСЕДНИК

Марија Цветковић